Document ID: 32005R1814

KOMISIJAS REGULA (EK) Nr. 1814/2005
(2005. gada 7. novembris),
ar kuru groza Regulu (EK) Nr. 580/2004, ar ko nosaka konkursa procedūru attiecībā uz eksporta kompensācijām par noteiktiem piena produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 26. panta 3. punktu un 31. panta 14. punktu,
tā kā:
(1)
Komisijas 1999. gada 26. janvāra Regulas (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām (2), 6. pantā noteikti derīguma termiņi eksporta licencēm (izvešanas atļaujām), tostarp tām, kuras izdotas, ievērojot Komisijas 2004. gada 26. marta Regulu (EK) Nr. 581/2004, ar ko izsludina pastāvīgu konkursu uz eksporta kompensācijām par noteiktu veidu sviestu (3), un Komisijas 2004. gada 26. marta Regulu (EK) Nr. 582/2004, ar ko izsludina pastāvīgu konkursu par sausā vājpiena eksporta kompensācijām (4).
(2)
Atkāpjoties no Regulas (EK) Nr. 174/1999 6. panta, Komisijas Regulas (EK) Nr. 580/2004 (5) 8. pantā noteikta diena, no kuras izvešanas atļaujas ir derīgas.
(3)
Regulas (EK) Nr. 174/1999 6. panta darbības jomu saistībā ar Regulas (EK) Nr. 580/2004 8. pantu reizēm interpretē nepareizi. Lai izvairītos no jelkāda pamatojuma šādai nepareizai interpretācijai, ir jāgroza 8. pants pēdējā no iepriekš minētajām regulām.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 580/2004 8. panta 1. punkta d) apakšpunktu aizstāj ar šādu:
“d)
regulas 6. pantā minētās izvešanas atļaujas derīguma termiņš sākas no piedāvājumu iesniegšanas termiņa beigu datuma.”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 7. novembrī

Labels: 3
17